بو ایل دونیادا ۵،۳ میلیارد موبایل تلفونون آتیلاجاغی تخمین ائدیلیر.
بی‌بی‌سی‌ده یئر آلان خبره گؤره، اولوسلارآراسی آتیق الکتریک و الکترون تجهیزات (WEEE) فورومو، ۲۰۲۲.جی ایلده ۵،۳ میلیارد جیب تلفونونون گئری دؤنوشدورولمه‌دن زیبیله آتیلاجاغینی تخمین ائدیر.
پالتاریویان و توست چؤره‌گی ماشینلاریندان تبلت بیلگی‌سایارلارا و کۆره‌سل قونوملاندیرما سیستمی (جی‌پی‌اس) جیهازلارینا قدر فرقلی الکتریک و الکترون توُللانتی "داغینین" ۲۰۳۰.جو ایله قدر ایلده ۷۴ میلیون تن آرتاجاغی اؤن گؤرولور.
دابلیوای‌ای‌ای‌دن ماگدالنا شاریتانویچ،
"بو جیهازلار، یئنی الکترونیک جیهازلارین و یا کۆلک توربینلری، الکتریکلی اتومبیل باطریلری و یا گۆنش پنللری کیمی باشقا تجهیزاتین اۆره‌تیمینده ایستیفاده ائدیله‌بیله‌ن بیر چوخ‌ دگر‌لی قایناق تامین ائدیر" دئیرک، گئری دؤنوشومون آز کربونلو توپلوم هدفینه چاتما باخیمیندان اؤنملی اولدوغونو سؤیله‌دی.
